Lasse Brun Pedersen
Lasse Brun Pedersen (født 1974) er en dansk tidligere landsholdsrytter, der er tredobbelt verdensmester i mountainbike-orientering (MTBO). Han har også fire gange vundet  europamesterskabet (EM) i MTBO.

Resultater i MTBO

VM i MTBO 

Guld Lasse Brun Pedersen vandt guld ved  verdensmesterskabet (VM) i Italien (2011) på herre-stafetten sammen med Bjarke Refslund og Erik Skovgaard Knudsen.

I 2008 vandt Lasse Brun Pedersen en individuel guldmedalje på sprintdistancen ved VM i Polen og en guldmedalje på herre-stafetten sammen med Torbjørn Gasbjerg og Søren Strunge.

Sølv og bronze Lasse Brun Pedersen har herudover vundet fem sølv- og bronzemedaljer ved VM i MTBO. Ved VM i Portugal (2010) vandt han som afsluttende rytter sølv på herre-stafetten sammen Bjarke Refslund og Erik Skovgaard Knudsen, mens han ved VM i Israel (2009) vandt sølv på sprintdistancen og bronze på mellemdistancen.

Ved VM i Tjekkiet (2007) vandt Lasse Brun Pedersen sølv på langdistancen og var første-rytter på herre-stafetten, hvor han vandt bronze sammen med Torbjørn Gasbjerg og Søren Strunge.

EM i MTBO 

Ved EM i Danmark (2009) vandt Lasse Brun Pedersen guld på langdistancen og sølv på mellemdistancen.

I 2008 vandt Lasse Brun Pedersen to individuelle guldmedaljer ved EM i Litauen på henholdsvis langdistancen og på mellemdistancen. Herudover vandt han som sidste-rytter på herre-stafetten guld sammen med Allan Jensen og Erik Skovgaard Knudsen.

Endelig vandt Lasse Brun Pedersen guld på den uofficielle sprintdistance i Italien (2007).

DM i MTBO 
Lasse Brun Pedersen har i perioden 2005-2017 vundet otte medaljer ved danmarksmesterskabet (DM) i MTBO. I 2006 og 2008 vandt Lasse Brun Pedersen DM-titlen på langdistancen i MTBO.

Lasse Brun Pedersen vandt sølv på henholdsvis langdistancen i 2009 og 2010
og på mellemdistancen i 2016 og 2017, mens det blev til bronze på langdistancen ved DM i MTBO i 2005 og 2015.

Medaljeoversigt ved danske mesterskaber

2017
 , Mellem (Kolding)

2016
 , Mellem (Haunstrup)

2015
 , Lang (Hvalsøskovene)

2010
 , Lang (Silkeborg)

2009
 , Lang (Blåbjerg Plantage

2008
 , Lang (Rude Skov)

2006
 , Lang (Stenderup)

2005
 , Lang (Gribskov Vest)

Andre udmærkelser 
Lasse Brun Pedersen er blevet udnævnt til ’Årets MTBO-rytter 2008’ i Dansk Orienterings-Forbund.

References

Eksterne henvisninger 
 Lasse Brun Pedersens profil – International Orienteering Federation (på engelsk)
 Oversigt over Lasse Brun Pedersens Internationale resultater i MTBO

Mountainbike-orienteringsryttere fra Danmark
Mandlige cykelryttere fra Danmark
Verdensmestre i mountainbike-orientering